Poliisi eristi Grote Marktstraat -kadun Haagissa puukotusvälikohtauksen jälkeen.

Poliisi eristi Grote Marktstraat -kadun Haagissa puukotusvälikohtauksen jälkeen. SEM VAN DER WAL / EPA / AOP

Useita henkilöitä on loukkaantunut puukotuksessa pääostoskadulla rannikkokaupunki Haagissa, kertoo Hollannin poliisi.

Uutistoimisto Reuters kertoo poliisin vahvistaneen, että ainakin kolme on loukkaantunut välikohtauksessa.

Poliisin mukaan loukkaantuneet ovat alaikäisiä, mutta uhrien tarkkoja ikiä ei ole kerrottu.

Loukkaantuneet ovat jo päässeet pois sairaalahoidosta.

Puukotus tapahtui perjantai-iltana Grote Markstraat -nimisellä pääkadulla, jossa oli paljon ihmisiä tekemässä Black Friday -ostoksia. Puukotuksen kerrotaan tapahtuneen (siirryt toiseen palveluun)Hudson's Bay -nimisen ostoskeskuksen lähistöllä.

Pelastushenkilökuntaa on paikan päällä, kertoo poliisi tviitissään. Viranomaiset eivät ole tarkentaneet, miten vakavia vammoja loukkaantuneilla on.

Steekincident met meerdere gewonden aan de #GroteMarktstraat in #DenHaag. Hulpdiensten zijn ter plaatse. Meer info volgt via dit kanaal. — Politie Den Haag eo (@POL_DenHaag) 29. marraskuuta 2019

Sosiaalisessa mediassa on jo jaettu kuvia ja videoita tapahtumapaikalta. Kuvissa näkyy paljon ihmisiä ja pelastushenkilökuntaa. Tavaratalon edessä on alue, joka on rajattu poliisin nauhalla.

Hele Grote Marktstraat vergeven van de politie. Het lijkt er op dat de winkel Guess achter het lint zit. Zou de steekpartij ook daar geweest kunnen zijn. #politie pic.twitter.com/pdN2ji4hVU — Maaike Kraaijeveld (@KraaijeveldM) 29. marraskuuta 2019

Tekijä karkuteillä

Mediatietojen mukaan epäilty tekijä on karkuteillä.

Uutistoimisto Reuters kertoo poliisin käyttäneen miehestä hollanninkielistä sanaa, joka usein viittaa pohjoisafrikkalaisiin sukujuuriin.

Poliisin tiedottaja Marije Kuiper on sanonut uutistoimisto AP:lle, ettei toistaiseksi ole tiedossa, liittyykö välikohtaus terrorismiin.

Ensimmäisten tietojen mukaan epäiltyä kuvailtiin noin 40-45 -vuotiaaksi mieheksi, joka on pukeutunut hartiahuiviin ja harmaaseen verryttelypukuun. Kuiper myöhemmin tarkensi tietojen olevan vääriä.

Hollannin yleisradion tavoittamien lähteiden mukaan terroristisesta motiivista ei ole viitteitä, uutistoimisto Reuters kertoo.

Lähteet: Reuters, AP, AFP